પોલીસના આધુનિકરણ માટે તેઓ સક્રિય છે. ફરિયાદીને મદદરૂપ થાય એ માટે એક ગ્રૂપ તૈયાર કરવાનું પણ તેઓ વિચારી રહ્યા છે. બહેનો વૉટ્સએપ, ફેસબુક, ઇ-મેલ જેવા માધ્યમો થકી પોતાના અધિકારોની માહિતી મેળવી શકે એવા પ્રયાસો એમણે હાથ ધર્યા છે. સુરક્ષા સેતુ, મોબાઇલ વાન, વુમન સેલ, મહિલા પોલીસ સ્ટેશન તથા એનજીઓ સાથેના સંપર્કો દ્વારા માહિતી આપવામાં આવે જ છે. તેઓ કહે છે કે મહિલાઓએ સોશિયલ મીડિયાનો ઉપયોગ જરૂર કરવો જોઇએ. પણ સાઇબર ક્રાઇમથી સાવધાની કેળવવી જોઇએ.